དགེ་ཆེ་གཙང་ཕྲུག་སྟོབས་ལགས་ཀྱིས་དབུས་གཙང་ཞི་རྒོལ་ཆེན་མོ་བྱུང་སྐོར་དང་།གཙོ་བོ་སྙེ་མོ་ནས་མགོ་བཙུགས་ཏེ།རྫོང་ཁག་མང་པོར་ཁྱབ་ཡོད་འདུགརྒྱ་ནག་གཞུང་གིས་བཙུགས་པའི་མཉམ་ལས་གཏོར་ཏེ།བོད་མི་ཚོས་རང་རྒྱུ་རང་བདག་བྱས་ནས་ཉིན་༨༠རིང་རང་བཙན་རང་བདག་བྱས་ནས་བསྡད་པ་དང་།རྗེས་སུ་རྒྱ་ནག་དབུས་གཞུང་གིས་དྲག་གནོན་དགོས་པའི་བཀོད་ཁྱབ་བཏང་བར་བརྟེན།ཕམ་ཉེས་བྱུང་སྐོར།སྐབས་དེར་རྒྱ་ནག་གིས་ལས་འགུལ་དེར་གསར་རྗེ་ངོ་ལོག་པ་ཟེར་གྱི་ཡོད་ནའང་།བོད་མི་ཚོས་གྱེན་ལོག་ཟེར་གྱི་ཡོད་པ་དང་།དགོས་འདུན་གཞུང་མཉམ་པོར་གྲོས་མོལ་བྱས་ནས་མ་འགྲིག་པར།རྒྱ་ཆེའི་མི་དམངས་ལ་བཟའ་རྒྱུ་མེད་པར་བརྟེན།མི་དམངས་ཀུང་ཧྲེ་མེད་པ་བཟོ་རྒྱུ་དང་།རྒྱལ་གཅེས་གཞུང་འབྲུ་སྤྲོད་མི་དགོས་པ།གུང་ཁྲན་ཏང་དང་མའོ་ཀྲུ་ཞིའི་གསུང་རྩོམ་བཞིན་ལག་བསྟར་བྱེད་ཀྱི་མེད་འདུག་ཅེས་བརྗོད་ནས་ངོ་རྒོལ་བྱས་ཡོད་སྐོར་དང་།དེ་བཞིན་སྐབས་དེར་ཁམས་སུ་ལྕགས་ར་སྤེན་པ་དང་།ནགས་ཆུ་སོགས་ས་གནས་མང་པོར་གཅིག་མཚུངས་ཀྱིས་ལས་འགུལ་བྱུང་སྐོར་ངོ་སྤྲོད་གནང་སོང་།།